CELEX: 32018D2006
Language: et
Date: 2018-12-11 00:00:00
Title: Nõukogu rakendusotsus (EL) 2018/2006, 11. detsember 2018, millega muudetakse rakendusotsust 2009/1008/EL, millega lubatakse Läti Vabariigil pikendada meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193

18.12.2018   
               
               
                  ET
               
               
                  Euroopa Liidu Teataja
               
               
                  L 322/20
               
            
         NÕUKOGU RAKENDUSOTSUS (EL) 2018/2006,
         11. detsember 2018,
         millega muudetakse rakendusotsust 2009/1008/EL, millega lubatakse Läti Vabariigil pikendada meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu otsusega 2006/42/EÜ (2) anti Lätile luba kohaldada kuni 31. detsembrini 2009 erimeedet, millega tehakse erand direktiivi 77/388/EMÜ (3) artikli 21 lõike 1 punktist a, et määrata metsamaterjali turustamisel kaupade ja teenuste saaja isikuks, kes on käibemaksukohustuslane. Nõukogu rakendusotsusega 2009/1008/EL (4) anti Lätile luba kohaldada kuni 31. detsembrini 2012 erimeedet, millega tehakse erand direktiivi 2006/112/EÜ artiklist 193, et jätkuvalt määrata metsamaterjali turustamisel kaupade ja teenuste saaja isikuks, kes on käibemaksukohustuslane (edaspidi „erimeede“). Luba kohaldada erimeedet pikendati seejärel nõukogu rakendusotsusega 2013/55/EL (5) kuni 31. detsembrini 2015 ja nõukogu rakendusotsusega (EL) 2015/2396 (6) kuni 31. detsembrini 2018.
                  
               
                     (2)
                  
                  
                     Komisjonis 20. juunil 2018 registreeritud kirjas taotles Läti luba jätkuvalt kohaldada erimeedet. Komisjonis 17. augustil 2018. aastal registreeritud kirjaga saatis Läti komisjonile meetme kohaldamise aruande, nagu on nõutud rakendusotsuse 2009/1008/EL artikli 2 teises lõigus.
                  
               
                     (3)
                  
                  
                     Kooskõlas direktiivi 2006/112/EÜ artikli 395 lõike 2 teise lõiguga edastas komisjon Läti taotluse 7. septembri 2018. aasta kirjaga teistele liikmesriikidele. Komisjon teatas 10. septembri 2018. aasta kirjaga Lätile, et tal on taotluse hindamiseks kogu vajalik teave.
                  
               
                     (4)
                  
                  
                     Läti sõnul on puiduturg, mis on tema majanduse üks olulisemaid sektoreid, eriti tundlik käibemaksupettuste suhtes, sest turgu domineerib suur hulk väikeseid kohalikke ettevõtjaid ja üksiktarnijaid. Turu eripärast ja metsamaterjali turustamisega tegelevate ettevõtjate laadist tingituna on toimunud maksupettusi, mida Läti maksuhalduril on raske kontrollida. Kuritarvituste vastu võitlemiseks on Läti kehtestanud metsamaterjali turustamise puhul pöördmaksustamise, mis on osutunud väga tõhusaks ja vähendanud märkimisväärselt pettust selles sektoris.
                  
               
                     (5)
                  
                  
                     Et ära hoida teatavat laadi maksudest kõrvalehoidumist, tuleks Lätile anda luba kohaldada erimeedet täiendaval piiratud ajavahemikul, kuni 31. detsembrini 2021.
                  
               
                     (6)
                  
                  
                     Üldiselt on erandid ajaliselt piiratud, et oleks võimalik hinnata erimeetmete asjakohasust ja tõhusust. Erandid annavad liikmesriikidele aega võtta vastu muid tavapäraseid meetmeid, et lahendada probleem enne erimeetmete kehtivuse lõppemist, mis muudaks erandi pikendamise ülearuseks. Erand, millega võimaldatakse kasutada pöördmaksustamist, antakse üksnes erandkorras konkreetsetes valdkondades, kus esineb pettusi, ning see on viimane abinõu. Kuni erimeetme kehtivuse lõppemiseni peaks Läti rakendama muid tavapäraseid meetmeid, et võidelda metsamaterjali tarnimisel esineva käibemaksupettuse vastu ja seda tõkestada, mistõttu ei oleks nende tarnete puhul enam vaja teha erandeid direktiivi 2006/112/EÜ artiklist 193.
                  
               
                     (7)
                  
                  
                     Erimeetmel ei ole negatiivset mõju käibemaksust tulenevatele liidu omavahenditele.
                  
               
                     (8)
                  
                  
                     Rakendusotsust 2009/1008/EL tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse 2009/1008/EL artikkel 2 asendatakse järgmisega:
            
               
                  „Artikkel 2
                  Käesolevat otsust kohaldatakse kuni 31. detsembrini 2021.“
               
            
         
         
            Artikkel 2
            Käesolev otsus jõustub selle teatavakstegemise päeval.
            Seda kohaldatakse alates 1. jaanuarist 2019.
         
         
            Artikkel 3
            Käesolev otsus on adresseeritud Läti Vabariigile.
         
         
            Brüssel, 11. detsember 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  ELT L 347, 11.12.2006, lk 1.
         
            (2)  Nõukogu 24. jaanuari 2006. aasta otsus 2006/42/EÜ, millega lubatakse Lätil pikendada meetme, mis kaldub kõrvale kumuleeruvate käibemaksudega seotud liikmesriikide õigusaktide ühtlustamist käsitleva nõukogu kuuenda direktiivi 77/388/EMÜ artiklist 21, kohaldamist (ELT L 25, 28.1.2006, lk 31).
         
            (3)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, 13.6.1977, lk 1).
         
            (4)  Nõukogu 7. detsembri 2009. aasta rakendusotsus 2009/1008/EL, millega lubatakse Läti Vabariigil pikendada meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (ELT L 347, 24.12.2009, lk 30).
         
            (5)  Nõukogu 22. jaanuari 2013. aasta rakendusotsus 2013/55/EL, millega muudetakse rakendusotsust 2009/1008/EL, millega lubatakse Läti Vabariigil pikendada meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (ELT L 22, 25.1.2013, lk 16).
         
            (6)  Nõukogu 10. detsembri 2015. aasta rakendusotsus (EL) 2015/2396, millega muudetakse rakendusotsust 2009/1008/EL, millega lubatakse Läti Vabariigil pikendada selle meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 193 (ELT L 332, 18.12.2015, lk 142).